《与季万郎中陪景思少卿游虎邱景思季万皆有诗某依韵和呈 次景思少卿韵》
宋代·孙觌

客来听履上云阶，百尺苍藤络断崖。古井千年龙上卧，层邱一曲虎为侪。

乍惊河汉悬谈舌，便觉风云入壮怀。小雨随车真有意，待催诗板挂高斋。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。